اليوم عندا شخصيه جميله وهو المخترع الإماراتي العالمي بوعبدالله أحمد عبدالله مجان اللى دوخ العالم بختراعاته وأفكاره المتميزه ، والتي حصد من خلالها على المراكز الأولى وعدد كبير من الجوائز . وأكثر واحد كان ومازال يطبق مقولة الشيخ محمد بن راشد آل مكتوم أنا وشعبي نحب المركز الأول و إذا ما تصدقوني في الصيف بيتحول بيته اليديد يباله بيك أب سكس ويل بس علشان يشل الكؤوس والميداليات ، هيه بس لاتحرون دربه كان محفوف بورد ورياحين متكهرب خمسمية مره و محترق ومنصلخ أربعمية مره والفلوس اللى خسرها في أفكاره ومشاريعه خلال الثلاث وأربعين سنه اللى طافت لو يوّدها جان الحين هو وراعي شركة دماك واحد ، بس هذا كله في صوب ويحليله ولده عبدالله في صوب أتحرونه يوم كان صغير متهني في العابه من يشوفهن بوعبدالله سيده ينزل عليه شيطان الأفكار ويخليه يصول على العاب الياهل ولا يتهنى فيهن لين ما الولد كره شيء أسمه تويز أر أس ، بس بوعبدالله والنعم فيه ريال ذهب عيار أربع وعشرين وكان لي الشرف أني عرفته في أيام التدريب المهني بالمنطقه العسكريه الوسطى شكرا الغالي بوعبدالله 🇦🇪😉🙋♂️